अशिष्टता के जरिए आप आक्रामक तो हो सकते हैं पर शिष्टता से हालात कैसे भी हों उन्हें नियंत्रित कर सकते हैं. भोपाल ट्रैफिक पुलिस के एक इंस्पैक्टर का कहना है, ‘‘अकसर हम बाइक चलाते स्कूली बच्चों को जब रोकते हैं तो जो बच्चे शिष्टता से पेश आते हैं उन्हें हम नसीहत दे कर छोड़ देते हैं पर जो बदतमीजी दिखाते हैं उन्हें सबक सिखाना जरूरी हो जाता है. कुछ बच्चों के तो पासपोर्ट इसलिए नहीं बन पाते कि उन के खिलाफ यातायात नियम तोड़ने का मामला दर्ज हुआ होता है. ऐसे बच्चों का भविष्य क्या होगा आप सहज अंदाजा लगा सकते हैं.’’